Club ya Vipers egucangira mu liigi ya babinywera eya Uganda Premier League ekakasizza nti abadde omuteebi wabwe, Ceasar Manzoki,ajaabulidde agenze mu China gyagenze okucangira endiba.
Ceasar Manzoki yegasse ku club ya Dalian Pro FC egucangira mu liigi ya babinywera e China, oluvanyuma lwa season 2 ng’azannyira Vipers.
Manzoki yegatta ku Vipers mu season ya 2020/2021 era alese abazannyidde emipiira 56 n’ateberamu goolo 32 n’akola n’emikisa egivaamu goolo 15.
Sizonin ewedde yayambyeko Vipers okubawangulira ekikopo kya liigi era olukiiko oluddukanya liigi lwamulonze nga omuzannyi eyasinga banne ate era omuteebi eyasinga abalala.
Okugenda kwa Manzoki kugidde mu kiseera nga ttiimu endala okuli Al Hilal, El Merrikh ne Simba SC nazo zaali zimutaddeko amaaso nga zimwegwanyiza.
Bisakiddwa: Issah Kimbugwe
lug_Latn lug_Latn lug_Latn lug_Latn lug_Latn taq_Latn